བླ་མའི་རྣལ་འབྱོར་སྒོམ་པར་འདོད་པས། སངས་རྒྱས་ཆོས་ཚོགས་མ་ལན་
གསུམ་གྱིས་རྒྱུད་དག་པར་བྱས། སྭ་བྷཱ་ཝས་སྟོང་པར་སྦྱངས། སྟོང་པའི་ངང་ལས།
མདུན་གྱི་ནམ་མཁར་སེང་གེས་བཏེགས་པའི་ཁྲི། །པདྨ་ཉི་ཟླ་བརྩེགས་པའི་གདན་
སྟེང་དུ། །ངོ་བོ་དྲིན་ཅན་རྩ་བའི་བླ་མ་ཉིད། །རྣམ་པ་ཁྱབ་བདག་རྡོ་རྗེ་འཆང་ཆེན་
པོ། །སྐུ་མདོག་མཐིང་ཁ་ཨིནྡྲ་ནཱི་ལའི་མདངས། །མཚན་དཔེའི་དཔལ་འབར་ལོངས་
སྐུའི་ཆ་ལུགས་ཅན། །ཞལ་གཅིག་ཕྱག་གཉིས་རྡོ་རྗེ་དྲིལ་བུ་འཛིན། །རང་སྣང་ཤེས་
རབ་མ་(༦༢བ)དང་མཉམ་པར་སྦྱོར། །སྐུ་ལ་དེ་བཞིན་གཤེགས་པ་ཡབ་དང་ཡུམ། །
སེམས་དཔའ་སེམས་མ་ཁྲོ་བོ་ཁྲོ་མོ་རྫོགས། །འོད་འཕྲོས་ཉི་མ་བྱེ་བའི་གཟི་བརྗིད་
ཅན། །དེ་ཡི་དཔྲལ་བར་ཨོཾ་དཀར་མགྲིན་པའི་དབུས། །ཨོཾ་དམར་ཐུགས་ཀར་ཧཱུཾ་
མཐིང་གིས་མཚན་པའི། །ཐུགས་ཀའི་ཧཱུཾ་ལས་འོད་འཕྲོས་བླ་མ་དང༌། །རྒྱུད་སྡེ་
བཞི་ཡི་དཀྱིལ་འཁོར་ལྷ་ཚོགས་ལ། །སངས་རྒྱས་བྱང་སེམས་རང་རྒྱལ་ཉན་ ་ཐོས་
ཚོགས། །དཔའ་བོ་མཁའ་འགྲོ་ཆོས་སྐྱོང་སྲུང་མ་རྣམས། ཐོགས་པ་མེད་པ་བཛྲ་ས་
མཱ་ཛ། །དམ་ཚིག་ཡེ་ཤེས་གཉིས་སུ་མེད་པ་ཡི། །སྐྱབས་གནས་ཐམས་ཅད་འདུས་
པའི་ངོ་བོར་གྱུར། །བརྒྱ་ཕྲག་ལུས་སྤྲུལ་གྲངས་མེད་ཕྱག་འཚལ་ཞིང༌། །ལྷ་མིའི་
འབྱོར་བ་ཕུང་པོར་སྤུངས་ནས་མཆོད། །སྔོན་བསགས་ཕྲ་རགས་སྡིག་པ་སྙིང་ནས་
བཤགས། །དགེ་ཚོགས་བསགས་པ་ཀུན་ལ་རྗེས་སུ་རང་། །མགོན་པོ་བསྐལ་པར་
མྱ་ངན་མི་འདར་བསྐུལ། །ཐེག་གསུམ་ཆོས་ཀྱི་འགྲོ་ཀུན་སྨིན་གྲོལ་གསོལ། །རང་
གཞན་རྣམས་ཀྱིས་ཆོས་དཀར་ཅི་བསགས་པ། །མཐའ་ཡས་སེམས་ཅན་ཡོངས་ཀྱི་
དོན་དུ་བསྔོ། །རང་གང་མོས་པའི་བླ་མ་སུ་ཡིན་གྱི་གསོལ་འདེབས་ཀྱི་ཚིག་དང་
བསྟུན་གསོལ་བ་ཕུར་ཚུགས་སུ་བཏབ་རྗེས། །བླ་མའི་དཔྲལ་བའི་ཨོཾ་ལས་འོད་དཀར་
འཕྲོས། །རང་གི་དཔྲལ་བར་ཐིམ་པས་ལུས་སྒྲིབ་དག །བུམ་དབང་གིས་སྨིན་སྐུ་ཡི་
དངོས་གྲུབ་ཐོབ། །མགྲིན་པའི་ཨཱ་ལས་འོད་ཟེར་དམར་པོ་འཕྲོས། །རང་གི་མགྲིན་
153

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
གིས་སྨིན་དངོས་གྲུབ་མ་ལུས་ཐོབ། སྐྱ
པར་ཐིམ་པས་ངག་སྒྲིབ་དག །གསང་དབང་གིས་སྨིན་གསུང་གི་དངོས་གྲུབ་ཐོབ། །
ཐུགས་ཀའི་ཧཱུཾ་ལས་འོད་ཟེར་སྔོན་པོ་འཕྲོས། །སྙིང་ཁར་ཐིམ་པས་ཡིད་ཀྱི་སྒྲིབ་པ་
དག །ཤེར་དབང་གིས་སྨིན་ཐུགས་ཀྱི་དངོས་གྲུབ་ཐོབ། །སླར་ཡང་འོད་ཟེར་དཀར་
དམར་མཐིང་གསུམ་འཕྲོས། །ཅིག་ཅར་ཐིམ་པས་སྒོ་གསུམ་སྒྲིབ་པ་དག །ཚིག་དབང་
གིས་སྨིན་དངོས་གྲུབ་མ་ལུས་ཐོབ། །སྐྱབས་གནས་ཐམས་ཅད་(༦༣ན)འདུས་པའི་ངོ་
བོ་ཉིད། །།དཔལ་ལྡན་རྩ་བའི་བླ་མ་དམ་པ་ལ། །སྙིང་ཁུང་རུས་པའི་དཀྱིལ་ནས་
གསོལ་བ་འདེབས། །ལུས་ངག་ཡིད་གསུམ་བྱིན་གྱིས་བརླབ་ཏུ་གསོལ། །རྩེ་གཅིག་
གསོལ་བ་བཏབ་པས་འོད་དུ་ཞུ། །འོད་སྔོན་བཻ་ཌཱུར་ཞུན་མ་ལྟར་འཚེར་བ།
བོར་ཐིམ་པས་བླ་མའི་སྐུ་གསུང་ཐུགས། །རང་གི་སྒོ་གསུམ་ངོ་བོ་དབྱེར་མེད་གྱུར། །
ཞེས་ཅུང་ཟད་མཉམ་པར་བཞག་ནས། སྐྱེ་བ་ཀུན་ཏུ་ཡང་དག་བླ་མ་སོགས་བསྔོ་
།སྤྱི་
སྨོན་བྱའོ། །ཞེས་པ་འདི་ཡང་དཔོན་མོ་ཚེ་དབང་རྒྱལ་མོས་རྒྱང་རིང་པོ་ནས་བསྐུལ་
བ་ལྟར་སྡོམ་བརྩོན་སྡེ་སྣོད་གསུམ་པ་ཟ་ཧོར་གྱི་བནྡེས་སྦྱར་བའི་ཡི་གེ་པ་ནི་འཕྱོང་
རྒྱས་ལྐོག་པ་ཕུན་ཚོགས་དབང་པོའོ། །
Car Fi
་་